Ο **Χένρι Πέρσι, 9ος κόμης του Νορθάμπερλαντ** (27 Απριλίου 1564 - 5 Νοεμβρίου 1632), 9ος Κόμης του Νορθάμπερλαντ (1585 - 1632) ήταν γιος του Χένρι Πέρσι, 8ου κόμη του Νορθάμπερλαντ και της Αικατερίνης Νέβιλ (1546 - 1596), κόρης του Τζων Νέβιλ, 4ου βαρόνου του Λάτιμερ και της Λαίδης Λούκι Σόμερσετ. Ο πατέρας του αυτοκτόνησε (1585) ενώ ήταν φυλακισμένος στον Πύργο του Λονδίνου λόγω υποψίας ότι είχε συνομιλίες με την Μαρία Α΄ της Σκωτίας. Την εποχή της Ελισάβετ Α΄ της Αγγλίας ήταν ένας από τους πλουσιότερους ευγενείς, ο Ιάκωβος Α΄ και ΣΤ΄ της Αγγλίας και της Σκωτίας τον είχε φυλακισμένο για πολύ χρόνο στον Πύργο του Λονδίνου λόγω υποψίας για την συμμετοχή του στην Συνωμοσία της Πυρίτιδας. Διεκδίκησε τον τίτλο *"Ο μαγικός κόμης"* για τα επιστημονικά και Αλχημιστικά του επιτεύγματα, το πάθος του για την Χαρτογραφία και την μεγάλη του βιβλιοθήκη. Η ήπια κώφωση του και η αδυναμία του στον λόγο δεν τον εμπόδισαν να την μεγάλη επιστημονική του διάκριση. Ο Χένρι Πέρσι μεγάλωσε ως Προτεστάντης λόγω του πατέρα του αλλά αργότερα δημιουργήθηκαν υποψίες ότι έγινε κρυπτοκαθολικός λόγω της σχέσης του με τον Τσάρλς Πέτζετ. Το 1586 είχε τις πρώτες σχέσεις του με τον γνωστό καλλιτέχνη Νίκολας Χίλλιαρντ (1547 - 1619) στον οποίο πλήρωσε 60 σελλίνια για να του κάνει το πορτραίτο. Η κομητεία του βρισκόταν στα βόρεια της Αγγλίας αλλά είχε και πολλές εκτάσεις στα νότια όπως η Οικία Πέτγουορθ στο Σάσσεξ και η Οικία Συών στο Μίντλεσεξ την οποία διεκδίκησε με τον γάμο του με την Ντόροθυ Ντεβερέ, αδελφή του Ροβέρτου Ντεβερέ 2ου κόμη του Έσσεξ (1594)

Οπαδός των Καθολικών
--------------------

Η Οικογένεια Πέρσι ήταν γνωστοί Καθολικοί αν και ο Νορθάμπερλαντ νομικά ήταν Προτεστάντης. Όταν έγινε γνωστό ότι ο Ιάκωβος ΣΤ΄ της Σκωτίας πολύ πιθανό να διαδεχτεί την Ελισάβετ Α΄ στην Αγγλία ο Νορθάμπερλαντ έστειλε τρεις φορές τον ξάδελφο του Τόμας Πέρσι σε μυστική αποστολή στην αυλή του (1602) και είπε στον Ιάκωβο ότι οι Άγγλοι Καθολικοί θα τον δεχτούν σαν βασιλιά αν σταματήσει την δίωξη τους. Ο Νορθάμπερλαντ απασχόλησε τον Τόμας Πέρσι σαν φοροεισπράκτορα στον Οίκο της Σιών, ο Τόμας Πέρσι ήταν δισέγγονος του 4ου κόμη του Νορθάμπερλαντ αλλά αδίστακτος με 34 κατηγορίες εναντίον του. Ο Χένρι έγραψε στον Ιάκωβο *"είναι κρίμα να χάσεις ένα μεγάλο βασίλειο επειδή θα έχεις μια μάζα στην γωνία εναντίον σου"* και πήρε διαβεβαιώσεις μέσω του Τόμας Πέρσι ότι θα είναι ανεκτικός ο Ιάκωβος στους Καθολικούς.

Την εποχή που ανέβηκε στον θρόνο ο Ιάκωβος (1603) ο Ροβέρτος Σεσίλ, 1ος κόμης του Σόλσμπερι προειδοποίησε τον βασιλιά μέσω του λόρδου Χένρι Χάουαρντ για τις υποψίες του σχετικά με τον Χένρι Μπρούκ, 11ο βαρόνο του Κόμπχαμ, τον Ουόλτερ Ράλεϊ και τον Νορθάμπερλαντ. Οι θεωρίες για την *"διαβολική τριπλέτα"* καλλιεργήθηκαν από κύκλους γύρω από τον Πέρσι και τον Ράλεϊ, βασίστηκαν σε φήμες που κυκλοφόρησαν την δεκαετία του 1580 ότι ο Νορθάμπερλαντ είχε στόχο να παντρευτεί την Λαίδη Άρμπελλα Στιούαρτ την επόμενη διάδοχο του θρόνου μετά τον βασιλιά. Ο Μπρούκ και ο Ράλεϊ σύντομα φυλακίστηκαν αντίθετα ο Χένρι Πέρσι διορίστηκε στο βασιλικό συμβούλιο. 
Ο Τόμας Πέρσι ήταν ένας από τους πέντε αρχηγούς στην Συνωμοσία της Πυρίτιδας (1605) με στόχο την ανατροπή του βασιλιά Ιακώβου Α΄. Ο Τόμας Πέρσι όταν ανακαλύφτηκε η συνωμοσία δραπέτευσε και πολιορκήθηκε στην βίλα του Χολμπέτσ στην Γουόρικσερ, στις 8 Νοεμβρίου 1605 ένας σκοπευτής σκότωσε με μια σφαίρα τον Τόμας Πέρσι και τον Ρομπέρ Κατίσμπυ (1572 - 1605). Ο Νορθάμπερλαντ ήταν ύποπτος από λάθος, το Κοινοβούλιο δεν είχε επαρκή στοιχεία να τον καταδικάσει και ο ισχυρισμός ότι σχεδίαζε να βρίσκεται στο κοινοβούλιο στην θανατηφόρα συνάντηση δεν αποδείχτηκε. Οι εχθροί του Νορθάμπερλαντ αναγκάστηκαν να προχωρήσουν σε μικρότερες κατηγορίες όπως ο διορισμός του αδελφού του Τόμας Πέρσι στους κύριους συνταξιούχος χωρίς να πάρει ούτε την άδεια του βασιλιά ούτε τον όρκο της υπεροχής.

Στον Πύργο του Λονδίνου
-----------------------

Ο Νορθάμπερλαντ απεστάλη στον Πύργο του Λονδίνου και έμεινε εκεί με εντολή του βασιλιά 16 χρόνια, του επεβλήθη πρόστιμο 30.000 λίρες και ο Ιάκωβος Α΄ δέχτηκε τελικά να μειωθεί στις 11.000 (1613). Ζούσε άνετα στον Πύργο με 20 υπηρέτες που έμεναν στον Τάουερ Χιλλ, ξόδεψε 50 λίρες τον χρόνο στο διάβασμα και στην συντήρηση βιβλιοθήκης, διέθετε επίσης επιστεγασμένες εγκαταστάσεις για τένις και ξιφασκία. Συναντούσε συχνά διακεκριμένους επιστήμονες όπως ο αστρονόμος Τόμας Χάρριοτ (1560 - 1621), ο μαθηματικός Ουόλτερ Ουόρνερ (1563 - 1643) και ο Ρόμπερτ Χιουζ που ήταν γνωστοί σαν *"οι μάγοι του κόμη του Νορθάμπερλαντ"*. Ο Νορθάμπερλαντ και ο Σερ Ουόλτερ Ράλεϊ που ήταν καταδικασμένος πριν από αυτόν στον Πύργο ήταν μαζί του και συζητούσαν θέματα σχετικά με την επιστήμη και το κάπνισμα.

Ο Ρομπέρ Κάρρ, 1ος κόμης του Σόμερσετ και η Φράνσις Κάρρ κόμισσα του Σόμερσετ ήταν μαζί του αιχμάλωτοι στον Πύργο του Λονδίνου από το 1616. Η Φράνσις του πρότεινε τον γάμο της δεύτερης κόρης του Λούκι Πέρσι με τον Τζέιμς Χάι, 1ο κόμη του Καρλάιλ αλλά εκείνος το αρνήθηκε επειδή όπως είπε δεν ήθελε να δει την κόρη του να *"χορεύει έναν Σκωτσέζικο χορό"*, για ένα διάστημα πίεσε την κόρη του να έρθει στον Πύργο μαζί του. Παρά την άρνηση του ο Νορθάμπερλαντ κέρδισε τον σεβασμό του πεθερού του που αγωνίστηκε για την απελευθέρωση του κάτι που τελικά ολοκληρώθηκε τον Ιούλιο του 1621. Μετά την απελευθέρωση του υπέφερε από μερική κουφαμάρα και τύφλωση, αποσύρθηκε στον Οίκο του Αρουντέλ για την θεραπεία του. Μετά την θεραπεία του αποσύρθηκε στον *Οίκο του Πέτγουορθ* που παρέμεινε μέχρι τον θάνατο του στις 5 Νοεμβρίου 1632, η σύζυγος του πέθανε το 1619.

Προστάτης των επιστημών
-----------------------

Πορτραίτο του Τόμας Πέρσι, 9ου κόμη του Νορθάμπερλαντ από τον Νίκολας Χίλλιαρντ (1590 - 1595)
Ο Χένρι Πέρσι λόγω τεράστιου ενδιαφέροντος για τις επιστήμες πήρε τον τίτλο του *"μαγικού κόμη"* και η βιβλιοθήκη του στην Αγγλία ήταν η μεγαλύτερη στην εποχή του. Έγινε προστάτης του Τόμας Χάρριοτ, του Νίκολας Χιλλ (1570 - 1610), του Ρόμπερτ Χιουζ, του Ναθαναήλ Τορπόρλει και του Ουόλτερ Ουόρνερ, ήταν επίσης φίλος του διάσημου αστρολόγου Τζων Ντη. Ο Χάρριοτ ήταν δάσκαλος του Ουόλτερ Ράλεϊ και των οπλαρχηγών του, από το 1598 ζούσε στον Οίκο της Σιών και παρατηρούσε το φεγγάρι με ένα τηλεσκόπιο πολλούς μήνες πριν τον Γαλιλέι, ήταν ο πρώτος που παρατήρησε τις ηλιακές κηλίδες.

Ο Νορθάμπερλαντ ήταν επίσης προστάτης της λογοτεχνίας, ο Τζορτζ Πιλι (1556 - 1596) έγραψε ένα ποίημα αφιερωμένο στο Τάγμα της Περικνημίδας όταν ο Χένρι Πέρσι έγινε μέλος του Τάγματος στις 26 Ιουνίου 1593, πληρώθηκε 3 λίρες. Ο διάσημος θεατρικός συγγραφέας Κρίστοφερ Μάρλοου δήλωσε την υποστήριξη του και μετακινήθηκε στην ίδια ομάδα. Ο Νορθάμπερλαντ ήταν επίσης φίλος του Τζον Ντόνν (1572 - 1631) αλλά μετά την δραπέτευση και τον παράνομο γάμο του έστειλε γράμμα για να ενημερώσει τον πεθερό του Σερ Τζορτζ Μορ.
Στο έργο του Ουίλλιαμ Σαίξπηρ *"Απώλεια της αγάπης"* (1594) υπάρχει μια αναφορά για την *"Σχολή της Νύχτας"*, σε αναφορές για έναν επιστημονικό κύκλο στον Οίκο της Συών χρησιμοποιήθηκε η ορολογία *"Σχολείο"*. Ο Χένρι Πέρσι αναφέρεται από πολλούς σαν άθεος γι'αυτό το συγκεκριμένο σχολείο καταγράφεται *"Σχολή αθεϊσμού"*, ο Ράλεϊ ήταν αρχηγός της σχολής και οι Χάρριοτ και Μάρλοου μέλη. Ο ιστορικός Φράνσις Γιάτές (1899 - 1981) καταγράφει μια ομάδα στον κύκλο του Ράλεϊ ανάμεσα στους οποίους βρισκόταν και ο Τζορτζ Τσάπμαν (1559 - 1634) ο συγγραφέας της *"Σκιάς της νύχτας"* για την οποία χρησιμοποιούν πολλές φορές την φράση *"Σατουρνιανοί"*.

Οικογένεια
----------

Με τον γάμο του με την Ντόροθυ Ντεβερέ απέκτησε :

* Ντόροθυ Σίδνεϊ, κόμισσα του Λέστερ (1598 - 1659)
* Λούσι Χάι, κόμισσα του Καρλάιλ (1600 - 1660)
* Άλγκερνον Πέρσι, 10ος κόμης του Νορθάμπερλαντ (1602 - 1668)
* Χένρι Πέρσι, βαρόνος των Πέρσι του Άλνουικ (1604 - 1659)

Ο γάμος παρά το γεγονός ότι έκαναν γιο δεν θεωρήθηκε επιτυχής και το ζευγάρι τελικά χώρισε παρά τις προσπάθειες της βασίλισσας που λάτρευε την Ντόροθυ να τους συμφιλιώσει.

Παραπομπές
----------

1. ↑  «Encyclopædia Britannica» (Αγγλικά) biography/Henry-Percy-9th-earl-of-Northumberland. Ανακτήθηκε στις 9  Οκτωβρίου 2017.
2. ↑  (Αγγλικά) *SNAC*. w6v12980. Ανακτήθηκε στις 9  Οκτωβρίου 2017.
3. ↑  Darryl Roger Lundy: (Αγγλικά) *The Peerage*. p10538.htm#i105372. Ανακτήθηκε στις 9  Οκτωβρίου 2017.
4. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 5  Μαρτίου 2020.
5. 1 2 3 4 5 6 7 8  «Kindred Britain»
6. ↑  p10538.htm#i105372. Ανακτήθηκε στις 7  Αυγούστου 2020.
7. 1 2 3 4 5  Darryl Roger Lundy: (Αγγλικά) *The Peerage*.
8. ↑  s:Percy, Henry (1564-1632) (DNB00)
9. ↑  Batho, G. R. ed. Household Papers of Henry Percy, 9th Earl of Northumberland, Camden Society, (1962), 64-65.
10. ↑  Alice Hogge, God's Secret Agents (2005), pp. 303-5.
11. ↑  Gerald Brenan, William Alexander Lindsay, A History of the House of Percy (1902), vol. ii p. 81.
12. ↑  Christopher Lee, 1603: A Turning Point in British History (2003), p. 101.
13. ↑  Robert Lacey, Sir Walter Raleigh p. 274.
14. ↑  Sarah Gristwood, Arbella, England's Lost Queen (2003), p. 109.
15. ↑  Fraser, Antonia The Gunpowder Plot- Treason and Faith in 1605 WEidenfeld and Nicholson London 1997 p.186
16. ↑  Richard Lomas, A Power in the Land: The Percys (1999) Tuckwell Press pp 127-132
17. ↑  Mark Nicholls, Wizard Earl in Star Chamber: The Trial of the Earl of Northumberland, June 1606 , The Historical Journal, Vol. 30, No. 1 (Mar. 1987), pp. 173-189, Cambridge University Press
18. ↑  Richard Lomas, A Power in the Land: The Percys (1999) Tuckwell Press pp 127-132
19. ↑  Richard Lomas, A Power in the Land: The Percys (1999) Tuckwell Press pp 127-132
20. ↑  Richard Lomas, A Power in the Land: The Percys (1999) Tuckwell Press pp 127-132
21. ↑  Gordon Batho, The Education of a Stuart Nobleman, British Journal of Educational Studies, 1957
22. ↑  Anne Somerset (1997), Unnatural Murder: Poison at the Court of King James I, p. 429 and p. 433.
23. ↑  Richard Lomas, A Power in the Land: The Percys (1999) Tuckwell Press pp 127-132
24. ↑  Richard Lomas, A Power in the Land: The Percys (1999) Tuckwell Press pp 127-132
25. ↑  Pyle, pp. 646-8, article Percy, Henry, 9th Earl of Northumberland
26. ↑  Peter J. French, John Dee: The World of an Elizabethan Magus (1984), p. 62 and pp. 171-2.
27. ↑  Millar MacLure, Christopher Marlowe: The Critical Heritage (1995), p. 39.
28. ↑  Patrick Gerard Cheney, The Cambridge Companion to Christopher Marlowe (2004), p. 282.
29. ↑  Park Honan, Christopher Marlowe: Poet and Spy,pp. 235-241 and p. 280.
30. ↑  David L. Edwards (2001), John Donne: Man of Flesh and Spirit, p. 255.
31. ↑  Frances Yates, The Occult Philosophy in the Elizabethan Age (2001 edition), p. 169.

Πηγές
-----

* Batho, G. R. ed. Household Papers of Henry Percy, 9th Earl of Northumberland, Camden Society, (1962)
* David L. Edwards (2001), John Donne: Man of Flesh and Spirit
* Frances Yates, The Occult Philosophy in the Elizabethan Age (2001 edition), p. 169.
* Fraser, Antonia The Gunpowder Plot- Treason and Faith in 1605 WEidenfeld and Nicholson London 1997
* Millar MacLure, Christopher Marlowe: The Critical Heritage (1995)
* Patrick Gerard Cheney, The Cambridge Companion to Christopher Marlowe (2004)
* Peter J. French, John Dee: The World of an Elizabethan Magus (1984)

|  |
| --- |
| Χένρι Πέρσι, 9ος κόμης του Νορθάμπερλαντ **Οικογένεια Πέρσι****Γέννηση:** 27 Απριλίου 1564 **Θάνατος:** 5 Νοεμβρίου 1632 |
| Βασιλικοί τίτλοι |
| ΠροκάτοχοςΧένρι Πέρσι, 8ος κόμης του Νορθάμπερλαντ | **Κόμης του Νορθάμπερλαντ**1585 - 1632 | ΔιάδοχοςΆλγκερνον Πέρσι, 10ος κόμης του Νορθάμπερλαντ |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33184938
* LCCN: n88122601
* ISNI: 0000 0000 6632 6792
* GND: 133338592
* SUDOC: 167148567
* NLA: 35768616

 |

 |